
Előfordulhat, hogy az AI által létrehozott tartalom helytelen.]
Általános szerződési feltételek
Hatályos: 2026. január 23.

1. SZOLGÁLTATÓ
Név: Kiss Orsolya E.V.
Székhely: 2120 Dunakeszi, Mansfeld Péter utca 2. 2.a.
Adószám: 54365186-1-33
Kapcsolattartó: Kiss Orsolya
Email-cím: info@szeresdahetfo.hu
Mobil: +36 20 851 1905
(a továbbiakban: Szolgáltató)

2. AZ ÁSZF TÁRGYA
2.1. Fizikai Termékek
A Szolgáltató önfejlesztés, önismeret és tudatosság témában a www.szeresdahetfot.hu honlapon keresztül (a továbbiakban: Honlap), a Honlapon termékeket (a továbbiakban: Fizikai Termékek) kínálja az ügyfél részére (a továbbiakban: Ügyfél) (Szolgáltató és Ügyfél a továbbiakban együttesen: Felek).
2.2. Online Szolgáltatások
A Szolgáltató a Honlapon lehetőséget biztosít önfejlesztés, önismeret és tudatosság témában, különböző a Szolgáltató által készített előadások megvásárlására (a továbbiakban: Előadások), a Szolgáltató által kidolgozott többnapos online programok megvásárlására (a továbbiakban: Online Programok), valamint hozzáférést biztosít a Szolgáltató által készített ingyenes tartalmak eléréséhez (a továbbiakban: Ingyenes Tartalmak) (az Előfizetések, az Online Programok és az Ingyenes Tartalmak a továbbiakban együtt: Online Szolgáltatások).
2.3. Egyéni alkalmak
A Szolgáltató a Honlapon lehetőséget biztosít a Szolgáltató által nyújtott egyéni kezelésekre, konzultációkra történő foglalásokra (a továbbiakban: Egyéni alkalmak).
2.4. Személyes workshopok
A Szolgáltató a Honlapon lehetőséget biztosít a Szolgáltató által szervezett személyes workshopokra történő foglalásokra (a továbbiakban: Workshopok).

(a Fizikai Termékek, az Online Szolgáltatások, Egyéni alkalmak és a Személyes workshopok a továbbiakban külön-külön: Termék, együttesen: Termékek)
A Termékek pontos részleteit a Szolgáltató közzéteszi a Honlapon a kezdőlap tetején, könnyen hozzáférhető formában, amelynek egyoldalú változtatására a Szolgáltató fenntartja a jogot. A Termékek részleteinek változása esetén a Szolgáltató a Honlapon való külön figyelemfelhívó értesítéssel, az Előfizetéssel rendelkező Ügyfeleket pedig külön emailben is értesíti.

3. SZERZŐDÉS LÉTREJÖTTE
3.1. Ingyenes Tartalmak esetén az adott tartalom melletti foglalási gombra kattintással az Ügyfél igényt jelez a Szolgáltató felé a Szolgáltatások igénybevételére, ellenérték megfizetése nélkül.
3.2. Az Online Programok, Egyéni alkalmak illetve a Személyes Workshopok melletti foglalási gombra kattintással elérhető foglalási naptár űrlapjait kitöltését követően a Szolgáltató honlapján keresztül egy egyedi fizetési linkhez kapcsolódik, amely linkre kattintást követően az Ügyfél átirányításra kerül a Stripe Payments Europe, Limited (székhely: Dublin 2, Grand Canal Street Lower null, Írország; nyilvántartási szám: CRO.513174, a továbbiakban: Stripe) által működtetett fizetési felületre. Az Ügyfél adatainak a Stripe felületén történő megadását követően a „Pay” gombra kattintással az Ügyfél ajánlatot tesz a Szolgáltató felé a Termékek megvásárlására és a Termékek ellenértékének megfizetésére (a továbbiakban: Megrendelés). Az Ügyfél tudomásul veszi, hogy a „Pay” gombra kattintással fizetési kötelezettsége keletkezik és ajánlatához kötve marad.
3.3. Az Ügyfélnek a Megrendelés kifizetésének sikeres teljesítéséig (a továbbiakban: Fizetés) lehetősége van az adatbeviteli hibák javítására a Szolgáltató felületén.
3.4. Az Ügyfél Fizetését a Szolgáltató haladéktalanul, de legkésőbb Fizetés jóváírását követő 48 órán belül e-mailben visszaigazolja (a továbbiakban: Fizetési Visszaigazolás). A Fizetési Visszaigazolás megküldését követően a Szolgáltató egy külön emailben értesíti az Ügyfelet a Termékek használatának technikai feltételeiről, amennyiben ilyenek vannak. A Szolgáltató minden Termék esetében feltünteti a Honlapon, az egyes Termékekhez szükséges esetleges kötelező és opcionális technikai feltételeket.
3.5. A Felek között a szerződés Ingyenes Tartalmak esetén a Regisztrációs Visszaigazolás időpontjában, ellenértékért hozzáférhető Termékek esetén a Fizetési Visszaigazolás megküldésének időpontjában jön létre.
3.6. A Honlap használatára és a Termékek megrendelésére bármely 18. életévét betöltött természetes személy jogosult, akinek a jelen ÁSZF tárgya tekintetében cselekvőképessége és szerződési képessége nem korlátozott. A Személyes workshopokon, Egyéni alkalmakon a 18. év alatti természetes személy kizárólag törvényes képviselője kíséretében jogosult részt venni, azzal, hogy a Termék megrendelésére kizárólag a törvényes képviselő jogosult.
3.7. Az ÁSZF-et a Szolgáltató távollevők között több szerződés megkötése céljából egyoldalúan, a távollevők közreműködése nélkül előre határozta meg, azt a Felek egyedileg nem tárgyalták meg.

4. A MEGRENDELÉS MÓDOSÍTÁSA, LEMONDÁSA
4.1. Fizikai Termékek

Ügyfél jelen ÁSZF elfogadásával tudomásul veszi, hogy a Fizikai Termékek vonatkozásában nem jogosult a Megrendelését módosítani, ide nem értve a lenti 9. pont szerinti elállást.

4.2. Online Szolgáltatások
Ügyfél jelen ÁSZF elfogadásával tudomásul veszi, hogy a Fizikai Termékek vonatkozásában nem jogosult a Megrendelését módosítani, mivel az Online Programokról felvétel készül, a résztvevők tudtával és beleegyezésével, amely utólag is megtekinthető.

4.3. Személyes Workshopok
4.3.1. Az Ügyfél a Személyes Workshop közzétett kezdő időpontját megelőző 48 óráig jogosult a Megrendelést minden további következmény nélkül lemondani. Ebben az esetben a Szolgáltató a Díj teljes összegét visszatéríti Ügyfél részére, a Fizetéskor használt bankkártyára.  E visszatérítési mód alkalmazásából kifolyólag az Ügyfelet többletköltség nem terheli.
4.3.2. A fenti 4.3.1 pontban meghatározott időponton túl közölt lemondás esetén az Ügyfél nem jogosult visszatérítési igénnyel élni a Szolgáltató felé, ide nem értve azt az esetet, amikor az Ügyfél ellenőrzési körén kívül bizonyíthatóan bekövetkező, előre nem látható esemény, így különösen kórházi kezelés, súlyos betegség, baleset vagy vis maior miatt mondja le a Megrendelést és az esemény elhárítása nem várható el az Ügyféltől. Ebben az esetben a Szolgáltató visszautalja a Díjat az Ügyfél részére.

4.4. Egyéni Alkalmak
4.4.1. Az Ügyfél az Egyéni alkalmak foglalt kezdő időpontját megelőző 48 óráig jogosult a Megrendelést minden további következmény nélkül lemondani vagy módosítani. Lemondás esetén a Szolgáltató a Díj teljes összegét visszatéríti Ügyfél részére, a Fizetéskor használt bankkártyára.  E visszatérítési mód alkalmazásából kifolyólag az Ügyfelet többletköltség nem terheli.
4.4.2. A fenti 4.4.1 pontban meghatározott időponton túl közölt lemondás esetén az Ügyfél nem jogosult visszatérítési igénnyel élni a Szolgáltató felé, ide nem értve azt az esetet, amikor az Ügyfél ellenőrzési körén kívül bizonyíthatóan bekövetkező, előre nem látható esemény, így különösen kórházi kezelés, súlyos betegség, baleset vagy vis maior miatt mondja le a Megrendelést és az esemény elhárítása nem várható el az Ügyféltől. Ebben az esetben a Szolgáltató visszautalja a Díjat az Ügyfél részére.

5. DÍJAK
5.1. A Szolgáltató a Honlapon mindenkor feltünteti a Termékek aktuális díjait az adott Termék mellett (a továbbiakban: Díj). A feltüntetett Díjak forintban értendők és nem tartalmaznak általános forgalmi adót.

5.2. A Szolgáltató jogosult promóciók keretében bármilyen árkedvezményt biztosítani meglévő és potenciális Ügyfelei számára.

6. FIZETÉSI FELTÉTELEK
6.1. A Honlap használatáért, valamint az Ingyenes Tartalmakhoz történő hozzáférésért Ügyfél ellenérték fizetésére nem köteles.

6.2. Amennyiben a Szolgáltató minden gondossága ellenére hibás Díj kerül a Honlapra, ideértve különösen a rendszerhiba miatt megjelenő „0” Ft-os vagy „1” Ft-os Díjat, a Szolgáltató nem köteles a Terméket hibás Díjon elérhetővé tenni, hanem felajánlhatja a helyes Díjon történő elérhetővé tételt, amelynek ismeretében az Ügyfél elállhat a szerződéskötési szándékától.

6.3. A Szolgáltató jogosult részletfizetést biztosítani az Ügyfél részére az egyes Termékek vonatkozásában. Az erről szóló tájékoztatást a Termékek részletes leírásában a Megrendelést megelőzően a Honlapon teszi közzé a Szolgáltató a vonatkozó Termék mellett.

6.4. A Honlap online fizetési lehetőséget biztosít. A Szolgáltató elektronikus fizetési szolgáltatást biztosító partnere a Stripe. A Stripe elektronikus fizetéseket lebonyolító (online felületen böngészőből vagy mobilalkalmazáson keresztül elérhető) szolgáltatás, amivel az Ügyfél kényelmesen és biztonságosan tud bankkártyával, vagy előre feltöltött egyenleggel fizetni a Honlapon.

6.5. A Stripe bankkártyás fizetési módot biztosít az Ügyfél részére. Az Ügyfél a foglalási folyamat során a fizetési linkre kattintva átirányításra kerül a Stripe fizetési felületére. A fizetéshez a következő bankkártyák használhatók fel: VISA, VISA Electron, Mastercard, Maestro és American Express. A bankkártya adatainak és egy elektronikus elérhetőségnek (azaz kártyaszám, lejárati dátum, CVC kód, email cím) a megadásával az Ügyfél közvetlenül a Stripenak ad megbízást az Díj Szolgáltató részére történő megfizetésére, amely bankkártya adatokat a Stripe elmenti. A fizetéshez Stripe regisztráció nem szükséges, de a Stripe általános szerződési feltételeit minden esetben el kell fogadni.

6.6. A bankkártyás fizetés használata ingyenes az Ügyfél számára. A Stripe Írország Központi Bankjának szabályozása alá esik. Írország Központi Bankja C1877865 szám alatt tartja nyilván a Stripe-ot mint engedélyezett elektronikus fizetési szolgáltató. A Stripe-ot az MNB K8804605 törzsszámon, mint határon átnyúló elektronikus-pénzkibocsátó intézet tartja nyilván. A Stripe törekszik a bankkártya társaságok által megkövetelt és a rá vonatkozó PCI DSS (Payment Card Industry Data Security Standards) sztenderdeknek történő megfelelésre.

6.7. A tranzakció sikerességéről vagy sikertelenségéről a Szolgáltató emailben tájékoztatja az Ügyfelet. Sikeres tranzakció esetén az Ügyfélnek további teendője nincs. Sikertelen tranzakció esetén az Ügyfél visszakerül a Honlapra, ahol megismételheti a tranzakciót vagy elállhat vásárlási szándékától. A bankkártya adatok nem kerülnek a Szolgáltató birtokába, azokat a Stripe kezeli.

6.8. A Szolgáltató az Díjról és a Fizetésről minden esetben elektronikus számlát állít ki és küld meg az Ügyfélnek. A Díj számlázása akként történik, hogy a woocommerce, mint a Honlap erre használt bővítménye, a Stripe-tól az Ügyfél sikeres fizetéséről kapott értesítés alapján utasítást ad a a billingo.hu szoftvernek (a továbbiakban: Számlázó Szoftver) a Szolgáltató nevében elektronikus számla kiállítására a Termék Díjáról. A számlát a Szolgáltató nevében elektronikus úton a Számlázó Szoftver küldi meg az Ügyfélnek. Jelen ÁSZF elfogadása az elektronikus számlabefogadó beleegyezésének minősül, az Ügyfél kifejezetten hozzájárul ahhoz, hogy számára a Szolgáltató elektronikus számlát állítson ki. A Díjról kiállított elektronikus számla megfelel a vonatkozó magyar jogszabályoknak.

7. SZOLGÁLTATÓ KÖTELEZETTSÉGEI
7.1. A Szolgáltató a Termékek elérhetőségét a Honlap karbantartásához szükséges időszakokon kívül folyamatosan biztosítja. Szolgáltató köteles a Termékek elérhetőségét biztosító, valamint ahhoz kapcsolódó mobil és/vagy webes alkalmazás(ok) (a továbbiakban: Kiegészítő Alkalmazás) tekintetében ésszerű lépéseket tenni az esetleges fennakadások orvoslása, valamint annak érdekében, hogy az Ügyfél hozzáférjen a Termékkel kapcsolatos tartalmakhoz.

7.2. Az Online Szolgáltatások a Fizetési Visszaigazolásban leírtaknak megfelelően válnak elérhetővé az Ügyfél számára a Kiegészítő Alkalmazások segítségével. A Szolgáltató teljesíti a Felek közötti szerződés alapján őt terhelő kötelezettségeit, amennyiben az Online Szolgáltatások elérhetővé váltak az Ügyfél számára. A szerződés teljesítését nem akadályozza, ha a Termék az Ügyfél érdekkörében felmerülő okból nem hozzáférhető.

7.3. Az Online Szolgáltatások elérhetősége és hozzáférhetősége érdekében a Szolgáltató a Megrendelést követően 24 órán belül tájékoztatja az Ügyfelet az esetleges technikai feltételekről, különösen a Kiegészítő Alkalmazások használatáról.

7.4. Ügyfél kifejezetten hozzájárul, hogy a Szolgáltató az Online Szolgáltatások tekintetében a szerződésszerű teljesítést a szerződés megkötése után azonnal megkezdje. Az Ügyfél tudomásul veszi, hogy jelen hozzájárulással elveszíti az Online Szolgáltatások tekintetében az őt egyébként jogszabály alapján megillető elállási/felmondási jogot.

7.5. Az Ügyfél a Termékekért a feltüntetett Díjon felül további díjat nem köteles fizetni.

7.6. Az Online Szolgáltatásokat Kiegészítő Alkalmazásokkal lehet megtekinteni.

8. FIZIKAI TERMÉKEK SZÁLLÍTÁSA
8.1. A Szolgáltató a Fizikai Termékekre leadott Megrendelést követően haladéktalanul intézkedik azok kiszállítása iránt, az Ügyfél által megadott szállítási címre.

8.2. A Felek eltérő megállapodása hiányában a Szolgáltató logisztikai szolgáltató és fuvarozó közreműködésével szállítja ki a Fizikai Termékeket a megadott szállítási címre. A Szolgáltató jogosult a közreműködő fuvarozó és logisztikai szolgáltató megválasztására.

8.3. Az Ügyfél a Fizikai Termékek átvételét követő 2 (két) napon belül e-mailben köteles jelezni a Szolgáltató felé, amennyiben a Fizikai Termékeken hibát észlel. Az Ügyfél az e-mailben köteles megjelölni a Fizikai Termék hibáját, valamint fényképet csatolni, amelyen a hiba jól látható. Az Ügyfél köteles a hibás terméket a Szolgáltató részére postán visszaküldeni, a feladási igazolást és a postaköltséget tartalmazó számlát a Szolgáltatónak e-mailben megküldeni. Az Ügyfél köteles továbbá megjelölni, hogy a lenti 12.2 pontban megjelölt szavatossági igények közül melyiket kívánja érvényesíteni.

8.4. A fenti 8.3 pont szerinti esetben a visszaküldött Fizikai Termék Szolgáltatóhoz történő beérkezését követően a Szolgáltató visszatéríti az Ügyfél részére a Fizikai Termékek Díját, valamint amennyiben ennek költségét igazolja a visszaküldés díját is az Ügyfél által a Fizetéskor használt bankkártyájára. E visszatérítési mód alkalmazásából kifolyólag az Ügyfelet többletköltség nem terheli.

9. ELÁLLÁS
9.1. Az Ügyfél a fogyasztó és a vállalkozás közötti szerződések részletes szabályairól szóló 45/2014. (II. 26.) Korm. rendelet (a továbbiakban: „Kormányrendelet”) szerinti elállásra, illetve felmondásra jogosult. A Kormányrendelet 29. § (1) a) és m) pontjai alapján nem illeti meg az Ügyfelet az elállás, illetve a felmondás joga az Online Szolgáltatások tekintetében, tekintettel az Ügyfél 7.4 pontban tett nyilatkozatára.

9.2. Az Ügyfél az elállási jogát a Fizikai Termékek átvételének időpontjától számított 14 napon belül gyakorolhatja, azzal, hogy Fizikai Terméket köteles a Szolgáltató részére visszaküldeni.

9.3. Az Ügyfél az elállási jogát Access Workshop megrendelése időpontjától – számított 14 napon belül gyakorolhatja, azzal, hogy az Ügyfél elállási jogát a szerződés megkötésének időpontja és a Szolgáltatás nyújtásának időpontja közötti időszakban is gyakorolhatja.

9.4. Az Ügyfél elállási jogát:

9.4.1. a jelen ÁSZF 1. sz. mellékletét képező nyilatkozat kitöltésével és a Szolgáltató elérhetőségei egyikére történő megküldésével;

9.4.2. az elállás/felmondás szándékát, a Szolgáltatás egyértelmű azonosítását tartalmazó saját fogalmazású nyilatkozat elküldésével (ideértve az e mailben történő nyilatkozatot is) gyakorolhatja.

9.5. Az elállási/felmondási jog gyakorlására nyitva álló határidő megtartása szempontjából a nyilatkozat elküldésének időpontja irányadó. Az Ügyfelet terheli annak bizonyítása, hogy a határidőt megtartotta.

9.6. A Szolgáltató az elállási/felmondási nyilatkozat kézhezvételét követően haladéktalanul, de legkésőbb 24 órán belül visszaigazolja a nyilatkozat megérkezését.

9.7. Ha az Ügyfél eláll a szerződéstől (felmondja a szerződést), a Szolgáltató haladéktalanul, de legkésőbb az Ügyfél elállási nyilatkozatának kézhezvételétől számított 14 napon belül visszatéríti az Ügyfélnek az általa megfizetett Díjat, Fizikai Termék esetében a visszaküldés díját is, a postai szolgáltatásokra vonatkozó díjszabásnak megfelelő mértékig.

9.8. A szerződéstől elállás vagy felmondás esetén az Ügyfél a Termékek további felhasználására nem jogosult, azt és az esetlegesen arról készült másolatokat köteles adathordozóiról törölni. Ügyfél tudomásul veszi, hogy a Termékek elállást/felmondást követő felhasználása jogosulatlan felhasználásnak minősül és a Szolgáltató jogosult szerzői jogai védelmében fellépni.

9.9. A visszatérítés során – a megrendelés során is használt – Stripe által biztosított elektronikus fizetési módot alkalmaz a Szolgáltató. Ennek megfelelően a Szolgáltató – a Stripe-on keresztül – az Ügyfél bankkártyájára téríti vissza az Ügyfél által megfizetett Díj, valamint amennyiben alkalmazandó a visszaküldés költségének összegét. E visszatérítési mód alkalmazásából kifolyólag az Ügyfelet többletköltség nem terheli.

10. A SZERZŐDÉS MEGSZŰNÉSE, MEGSZÜNTETÉSE

10.1. Fizikai Termékek
10.1.1. A szerződés a Fizikai Termékek vonatkozásában, azok kiszállítását követő második napon, amennyiben az Ügyfél szavatossági igényét a 12.2 pontban leírtaknak megfelelően érvényesíti, úgy annak teljesítésekor megszűnik.

10.2. Online Programok
10.2.1. Az Online Programok befejező időpontját követően a Szerződés megszűnik.
10.2.2. Szolgáltató jogosult különösen, de nem kizárólag az alábbi esetekben azonnali hatállyal felmondani a szerződést:
– az Ügyfél megszegi a Kiegészítő Alkalmazásokon keresztül vagy egyebekben a az Online Programok igénybevételével kapcsolatos, a Szolgáltató által közölt magatartási szabályokat;
– amennyiben az Ügyfél a fenti 6.3 szerinti részletfizetés esetén a Megrendelést követő 15 napon belül, de legkésőbb az Online Program kezdetét megelőző nap végéig nem teljesíti a Díj teljes összegét, úgy a Szolgáltató jogosult a szerződés azonnali hatályú felmondására.

10.3. Személyes Workshopok
10.3.1. A SzemélyesWorkshopok tekintetében létrejött szerződés az utolsó alkalmon történő részvételt követően automatikusan megszűnik.
10.3.2. Amennyiben az Ügyfél a fenti 6.3 szerinti részletfizetést esetén a Megrendelést követő 15 napon belül, de legkésőbb a megelőző nap végéig nem teljesíti a Díj teljes összegét, úgy a Szolgáltató jogosult a szerződés azonnali hatályú felmondására, ezzel párhuzamosan pedig megtagadni az Ügyfél személyes részvételét.
10.3.3. Amennyiben az Ügyfél alkalmatlan állapotban (különösen alkoholos vagy egyéb befolyásoltság alatt) jelenik meg a workshop helyszínén, úgy a Szolgáltató jogosult az Ügyfél személyes részvételét megtagadni, amely esetben a Díj visszatérítésére a Szolgáltató nem köteles.

10.5. Ingyenes Tartalmak
10.5.1. A szerződés a Próbaidőszakot leszámítva, a Honlap elhagyásával megszűnik.

11. SZELLEMI TULAJDON
11.1. A Honlap, valamint a Termékek a szerzői jog védett tárgyát képezik. A Honlapon megjelölt egyes Termékek a Szolgáltató szellemi tulajdonát képezik. A Honlap kialakítása, grafikái, felületei, struktúrája és az ott alkalmazott informatikai megoldások a Szolgáltató szellemi tulajdonát képezik.

11.2. Szolgáltató kijelenti és szavatol azért, hogy azon Termékek tekintetében, amelyeken nem a Szolgáltató szerepel szerzőként, a szükséges felhasználási jogokkal rendelkezik.

11.3. Az Ügyfél a jelen ÁSZF szerint létrejött szerződés alapján jogosult a Termékek magáncélú felhasználására.

11.4. Az Ügyfél nem jogosult a Termékek többszörözésére, terjesztésére, nyilvános előadására, nyilvánossághoz közvetítésére, átdolgozására, kereskedelmi forgalomba hozatalára vagy a 11.3 pont szerinti felhasználás körén kívül eső egyéb felhasználására. Amennyiben a jelen pont szerinti jogosulatlan felhasználás a Szolgáltató tudomására jut, a Szolgáltató jogosult szerzői jogai védelmében fellépni.

11.5. Az Ügyfél nem jogosult továbbá a Honlapot, annak egyes részeit, kialakítását, grafikáit, felületeit, struktúráját és az ott alkalmazott informatikai megoldásokat sem magán, sem üzleti célra felhasználni vagy hasznosítani.

12. SZAVATOSSÁG, JÓTÁLLÁS
12.1. Az Ügyfél a Szolgáltató hibás teljesítése esetén a Szolgáltatóval szemben a Polgári Törvénykönyvről szóló 2013. évi V. törvény (a továbbiakban: Ptk.) szabályai szerint kellékszavatossági igényt érvényesíthet, a jelen pontban meghatározottak szerint.
12.2. A Fizika Termékek hibája esetén az Ügyfél a fenti 8.3 pont szerinti eljárás során az alábbi szavatossági igényeket érvényesítheti a Szolgáltatóval szemben:
12.2.1. kicserélés;
12.2.2. a vételár arányos leszállítása;
12.2.3. elállás.
12.3. Tekintettel az Online Programok jellegére (digitális adattartalom), az Ügyfél az Online Programok hibája esetén a Szolgáltatóval szemben a következő kellékszavatossági igényeket érvényesítheti:
12.3.1. kijavítás, amely a Kiegészítő Alkalmazásokon hibásan megjelenő Online Programok hibájának Szolgáltató általi korrigálását jelenti;
12.3.2. kicserélés, amely a letöltött hibás Online Program helyett a hibát nem tartalmazó, a szerződés szerinti tulajdonságokkal rendelkező azonos tartalmú új Szolgáltató általi megküldését vagy elérhetővé tételét jelenti;
12.3.3. a vételár arányos leszállítása, amely az ellenértékért elérhető Online Programok esetében a kijavítás vagy a kicserélés lehetetlenülése esetén kérhető és a Felek külön megállapodását igényli;

12.3.4. a hiba Szolgáltató költségére történő kijavítása, amennyiben a Szolgáltató nem javította ki vagy nem volt képes kijavítani az Online Programok hibáját;
12.3.5. elállás, amely az ellenértékért elérhető Online Programok esetében illeti meg az Ügyfelet.
12.4. Az Online Programok teljesítése hibásnak tekintendő, amennyiben az digitális megjelenítésre (pl. megnyitás, olvasás) alkalmatlan és ezért tartalma az Ügyfél által nem vagy nem teljes terjedelmében ismerhető meg.
12.5. Az Ügyfél a választott kellékszavatossági jogáról egy másikra is áttérhet, az áttérés költségét azonban az Ügyfél viseli, kivéve, ha az indokolt volt, vagy arra a Szolgáltató adott okot.
12.6. Ha az Ügyfél a szavatossági igényét a Termék – a megjelölt hiba szempontjából – elkülöníthető része tekintetében érvényesíti, a szavatossági igény a Termék egyéb részeire nem minősül érvényesítettnek.

13. FELELŐSSÉG
13.1. Az Ügyfél tudomásul veszi, hogy az Egyéni Alkalmak, az Online Programok és a Személyes Workshopok keretében a Szolgáltató nem diagnosztizál, gyógyít vagy kezel betegségeket, és nem helyettesíti az esetlegesen illetékes orvosi vagy pszichológiai ellátást. A Szolgáltató nem felel az abból eredő vagyoni és nem vagyoni károkért (ideértve a várt eredmény elmaradását), hogy az Ügyfél a fenti figyelmeztetés ellenére kizárólag az Egyéni Alkalmakra, az Online Programokra, valamint az a Személyes Workshopok támaszkodva cselekedett. Az Ügyfél teljes mértékben és kizárólagosan felelős saját magatartásáért, Szolgáltató azért semmilyen módon nem felel.
13.2. Az Ügyfél tudomásul veszi, hogy a Termékek nem garantál semmilyen eredményt és a Szolgáltató nem felel az Ügyfél kialakított várakozásainak meghiúsulásáért.
13.3. A Szolgáltató nem felel azért sem, ha az Ügyfél a Honlapot azért nem éri el, mert nem az ajánlott böngészőt, a Termékek olvasását lehetővé tevő programok egyikét használja, illetve, ha nincs megfelelő internet kapcsolata.
13.4. A Szolgáltató mentesül a szerződésszegéssel okozott károk megtérítésének kötelezettsége alól, amennyiben az Ügyfél a Szolgáltató ellenőrzési körén kívül bekövetkező, előre nem látható esemény, így különösen üzemzavar (beleértve a Kiegészítő Szolgáltatásokkal kapcsolatos üzemzavart) vagy vis maior miatt károsodik és az esemény elhárítása nem várható el a Szolgáltatótól.

14. PANASZKEZELÉS
14.1. A Szolgáltató a panaszkezelési célokra e-mailben elérhető. Az Ügyfél ennek megfelelően a Honlappal és a Termékekkel kapcsolatos kifogásait, panaszait, észrevételeit (a továbbiakban együtt: Panasz) alábbi elérhetőségein közölheti:

Email: info@szeresdahetfot.hu
14.2. Az e-mailben közölt Panaszt a Szolgáltató köteles egyedi azonosító számmal ellátni. 
14.3. A telefonon közölt szóbeli Panaszt azonnal meg kell vizsgálni, és szükség szerint orvosolni kell. Ha az Ügyfél a Panasz kezelésével nem ért egyet, vagy a Panasz azonnali kivizsgálása nem lehetséges, a Szolgáltató a Panaszról és az azzal kapcsolatos álláspontjáról haladéktalanul köteles jegyzőkönyvet felvenni, és annak egy másolati példányát az Ügyfélnek legkésőbb az érdemi válasszal egyidejűleg megküldeni.
14.4. Az e-mailben megküldött Panaszt a Szolgáltató a beérkezését követően 30 napon belül köteles írásban érdemben megválaszolni és intézkedni a vizsgálat eredményének közlése iránt. A Panaszt elutasító álláspontját a Szolgáltató indokolni köteles.
14.5. A Szolgáltató a Panaszról felvett jegyzőkönyvet és a válasz másolati példányát 5 évig megőrzi.
14.6. A Panasz elutasítása esetén az Ügyfél a 15. pont szerint békéltető testülethez vagy a fogyasztóvédelmi hatósághoz fordulhat a Panasz kivizsgálása érdekében.

15. BÉKÉLTETŐ TESTÜLETHEZ FORDULÁS JOGA
15.1. Fogyasztói jogvita bíróságon kívüli, békés rendezése céljából az Ügyfél eljárást kezdeményezhet a lakóhelye vagy tartózkodási helye szerint illetékes békéltető testületnél, illetve fordulhat a Szolgáltató székhelye szerint illetékes szakmai kamara mellett működő békéltető testülethez.
15.2. Fogyasztói jogvita a jelen ÁSZF értelmében az Ügyfél és a Szolgáltató közötti szerződés megkötésével és teljesítésével kapcsolatos vitás ügy, valamint a Honlap és a Termékek minőségével vagy biztonságosságával összefüggő vitás ügy.
15.3. A Szolgáltató székhelye szerinti békéltető testület elérhetőségei:
Budapesti Békéltető Testület
Cím: 1016 Budapest, Krisztina krt. 99. I. em. 111.
Levelezési cím: 1253 Budapest, Pf.: 10.
E-mail cím: bekelteto.testulet@bkik.hu
Weboldal: https://bekeltet.bkik.hu/
Központi telefonszám: +36 1 488 2131
Fax: +36 1 488 2186

16. ADATVÉDELEM
16.1. Szolgáltató tevékenysége az Ügyfelek részére a Fizikai Termékek értékesítése és az Online Programok nyújtása, Egyéni Alkalmak valamint a Személyes Workshopok szervezése. Ennek érdekében Szolgáltató az Ügyfelekkel folyamatos kapcsolatot tart fenn, amely tevékenysége keretében személyes adatokat kezel.
16.2. Szolgáltató a közvetlenül az Ügyfél által a Megrendelés során megadott alábbi személyes adatait kezeli:
a) vezetéknév és keresztnév;
b) email cím;
c) telefonszám;
d) számlázási cím;
e) képmás;
f) hangfelvétel.
16.3. A fenti adatkezelések jogalapját a név és az e-mail cím tekintetében a Szolgáltató és az Ügyfél között létrejött szerződés teljesítése (GDPR 6. cikk (1) b) pont), a telefonszám, a képmás, valamint a hangfelvétel tekintetében az Ügyfél kifejezett hozzájárulása adja (GDPR 6. cikk (1) a) pont),
16.4. A képzettségi szinttel kapcsolatos adatkezelés tekintetében a Szolgáltató a Felnőttképzési Törvényben meghatározott adatszolgáltatási kötelezettségét teljesíti (GDPR 6. cikk (1) c) pont).
16.5. Szolgáltató az Ügyfél fentiek szerinti személyes adatait a szerződés hatálya alatt, illetőleg annak megszűnését követően, a polgári jogi elévülés (5 év) idejéig az esetleges jogi igények (pl. kártérítés) érvényesítése érdekében kezeli. Amennyiben a szerződés alapján fizetés történik, a fizetéssel kapcsolatban készült és az érintett személyes adatait tartalmazó dokumentumok számviteli bizonylatnak minősülnek, amelyeket a Szolgáltató a vonatkozó számviteli előírásoknak megfelelően 8 évig tárol.
16.6. Ügyfél jelen ÁSZF elfogadásával és a Megrendelés véglegesítésével, azaz a Fizetéssel Online Programok tekintetében kifejezetten hozzájárul, hogy azok szerves részét képező esetleges workshopok alkalmával a Szolgáltató hang-és képfelvételt készítsen. Szolgáltató a Személyes Workshopok alkalmával a résztvevők hozzájárulását a hang-és képfelvétel készítéséhez minden egyes rendezvény tekintetében külön szerzi be közvetlenül a Személyes Workshopokon résztvevő Ügyféltől.
16.7. A Szolgáltató egy átfogó adatbiztonsági rendszert alakított ki és tart fenn, amely adminisztratív, technikai, fizikai, műszaki, szervezési és szervezeti intézkedéseket, garanciákat foglal magában annak érdekében, hogy a személyes adatok bizalmas jellegét, biztonságát, integritását és hozzáférhetőségét biztosítsa, továbbá megvédje azt a jogosulatlan hozzáféréstől, felhasználástól, megosztástól, módosítástól és a megsemmisítéstől.
16.8. Szolgáltató az alábbi technikai és szervezési intézkedéseket alkalmazza, azért, hogy az Ügyfél személyes adatai védve legyenek a jogosulatlan hozzáféréssel, véletlen elvesztéssel, megsemmisüléssel, károsodással szemben:
– a nyomtatott anyagok kulccsal zárható szekrényben és/vagy irodában kerülnek tárolásra, a számítástechnikai eszközökkel rögzített adatok pedig az eszköz használatához szükséges jelszóval védettek;
– az adatfeldolgozókkal kötött megállapodások alapján az adatfeldolgozók szavatolják az Ügyfél személyes adatainak biztonságát.
16.9. Szolgáltató az Ügyfél személyes adatainak kezelése során az alábbi adatfeldolgozókat veszi igénybe:
ADATFELDOLGOZÓ	ADATKEZELÉS
Stripe Payments Europe, Limited  székhely: Dublin 2, Grand Canal Street Lower null, Írország. Fizetés során az Ügyfél által megadott azonosító adatok, valamint bankkártya adatok kezelése.
Billingo Technologies Zrt székhely: 1133 Budapest, Árbóc utca 6. I. emelet. A Fizetés során a számlázási adatok kezelése.
Web Pro Secrets Kft., székhely: 1141 Budapest, Szugló utca 82. A Szolgáltató belső vállalatirányítási rendszerének fejlesztőjeként a Szolgáltató által kezelt összes személyes adat.
Telegram Messenger Inc. Telegram FZ-LLC székhely: Business Central Towers, Tower A, Office 1003/1004, P.O. Box 501919, Dubai, United Arab Emirates. Az Online Szolgáltatások részeként létrehozott Telegram üzenetküldő csoportok létrehozásához szükséges személyes adatok kezelése.
Google Ireland Limited székhely: Gordon House, Barrow Street, Dublin ,Írország. A Szolgáltató Google Workspace elnevezésű levelező és dokumentummegosztó szoftverének üzemeltetőjeként a Szolgáltató napi ügymenete során kezel adatokat.
Sybell Informatika Korlátolt Felelősségű Társaság székhely: 1138 Budapest, Tomori utca 34. 2. emelet. A Szolgáltató saját weboldalának tárhelyszolgáltatója az Ügyfél által megadott adatokat a tárhely szolgáltató által üzemeltetett szerver tárolja.
A Szolgáltató a fenti adatfeldolgozók kiválasztásakor meggyőződött arról, hogy az adatfeldolgozók megfelelő garanciákat nyújtanak a GDPR követelményeinek való megfelelésre, és az érintettek jogainak védelmét biztosító, megfelelő technikai és szervezési intézkedések végrehajtására.
16.10. Az érintetteket megilleti a tájékoztatáshoz, az adatokhoz való hozzáféréshez, az adatok helyesbítéséhez, kiegészítéséhez vagy törléséhez, az adatkezelés korlátozásához és az adatkezelés elleni tiltakozáshoz való jog. Az érintettek jogsértés esetén jogosultak a bírósághoz fordulni. Az érintettek jogaira vonatkozó részletes leírást a Szolgáltató Adatkezelési Szabályzata tartalmazza, mely szintén elérhető Szolgáltató honlapján.
16.11. Az Ügyfél a bírósághoz való fordulás jogának érvényesítése mellett a Szolgáltató jogellenes adatkezelése ellen panasszal élhet a Nemzeti Adatvédelmi és Információszabadság Hatóságnál az alábbi elérhetőségeken:
Név: Nemzeti Adatvédelmi és Információszabadság Hatóság
Székhely: 1055 Budapest, Falk Miksa utca 9-11
Levelezési cím: 1363 Budapest, Pf.: 9.
Telefon: 06-1-391-1400 +36 (30) 683-5969 /+36 (30) 549-6838
Fax: 06-1-391-1410
E-mail: ugyfelszolgalat@naih.hu
Honlap: http://www.naih.hu

17. VEGYES RENDELKEZÉSEK
17.1. A Honlap használatával és Termékek jelen ÁSZF-ben leírt módon történő megrendelésével az Ügyfél a jelen ÁSZF rendelkezéseit magára nézve kötelezőnek fogadja el.
17.2. A Szolgáltató jogosult a jelen ÁSZF-et egyoldalúan módosítani. A módosított ÁSZF a módosítás hatályba lépését követően kötött szerződések tekintetében alkalmazandó.
17.3. A Szolgáltatásra irányuló szerződés írásba foglalt szerződésnek minősül, amelyet a Szolgáltató a szerződésből eredő igények elévülési idején belül tárol, így az visszakereshető és a szerződéskötést követően hozzáférhető.
17.4. A jelen ÁSZF és a Felek között létrejövő szerződés magyar nyelven készült.
17.5. A Szolgáltató kijelenti, hogy nem tartozik magatartási kódex hatálya alá.
17.6. A jelen ÁSZF-ből és a Felek között létrejövő szerződésből fakadó jogokat és kötelezettségeket egyik Fél sem engedményezheti és semmilyen más módon nem ruházhatja át a másik Fél kifejezett előzetes írásbeli engedélye nélkül.
17.7. A jelen ÁSZF és a Felek között létrejövő szerződés bármelyik rendelkezésének érvénytelen vagy érvényesíthetetlen volta nem jelenti a jelen ÁSZF és a Felek között létrejövő szerződés egészének érvénytelenségét, és a Felek az érvénytelenséggel vagy érvényesíthetetlenséggel nem érintett rendelkezéseket változatlanul teljesíteni tartoznak.
17.8. A jelen ÁSZF és a Felek között létrejövő szerződés bármely feltételéről vagy rendelkezéséről ráutaló magatartással vagy másként, akár egy, akár több alkalommal történő lemondás nem tekintendő és nem értelmezendő az adott feltételről vagy rendelkezésről, vagy a jelen ÁSZF és a Felek között létrejövő szerződés bármely más feltételéről vagy rendelkezéséről való későbbi vagy kiterjesztő joglemondásként.
17.9. A jelen ÁSZF és a Felek között létrejövő szerződés és annak összes melléklete képezi a Felek között fennálló teljes megállapodást a Honlap használata és Termékek megrendelése kapcsán és hatályon kívül helyez minden, a Felek között korábban létrejött írásbeli és szóbeli megállapodást, kötelezettségvállalást, jognyilatkozatot ebben a tárgyában.
17.10. A jelen ÁSZF-ben nem szabályozott kérdésekben a vonatkozó magyar jogszabályok, így különösen a Ptk. és a Kormányrendelet, valamint az EU általános adatvédelmi rendeletének (GDPR) rendelkezései alkalmazandók.


1.sz. melléklet
ELÁLLÁSI/FELMONDÁSI NYILATKOZAT
(csak a szerződéstől való elállási/felmondási szándék esetén töltse ki és juttassa vissza e-mailben vagy postán)

Címzett: Kiss Orsolya E.V., 2120 Dunakeszi, Mansfeld Péter utca 2.2.a.

Alulírott/ak kijelentem/kijelentjük, hogy gyakorlom/gyakoroljuk elállási/felmondási jogomat/jogunkat az alábbi termék/ek adásvételére vagy az alábbi szolgáltatás nyújtására irányuló szerződés tekintetében:

Szerződéskötés időpontja /átvétel időpontja: ……………………………………….

A fogyasztó(k) neve: ……………………………………………………….

A fogyasztó(k) címe: …………………………………………..

Szolgáltatás megnevezése: ……………………………………………….

A fogyasztó(k) aláírása: (kizárólag papíron tett nyilatkozat esetén)

……………………………………………….

Kelt: …………………………………………

